भर्ती में एसबीसी को दिया 1% आरक्षण, मंत्री ने मांगी रिपोर्ट
जयपुर| स्वास्थ्यविभाग की ओर से रिहेबिलिटेशन (पुनर्वास) वर्कर के 102 पदों पर होने वाली संविदा भर्ती में एसबीसी आरक्षण के तहत 5% आरक्षण की जगह 1 प्रतिशत आरक्षण दिया गया है। इस पर विवाद होता देख मंत्री राजेंद्र राठौड़ ने अफसरों से रिपोर्ट मांगी है। मामले में गुर्जर आरक्षण संघर्ष समिति ने मंत्री संबंधित अधिकारियों को आपत्ति दर्ज कराई थी। अब इस संबंध में नया विज्ञापन जारी होने की संभावना है। विभाग की ओर से जारी इस भर्ती में एसबीसी आरक्षण सिर्फ 1% दर्शाया गया जबकि 16 अक्टूबर से गुर्जर सहित 5 जातियों को 5% आरक्षण का नोटिफिकेशन जारी हुआ था। भर्ती 23 दिसंबर 2015 को विज्ञापित हुई है।
इन-इनभर्तियों पर भी सवाल
गुर्जरआरक्षण समिति के प्रवक्ता हिम्मत सिंह गुर्जर ने इस संबंध में स्वास्थ्य मंत्री राजेंद्र राठौड़ हेल्थ के स्टेट नोडल ऑफिसर डाॅ. आर.एन. मीना को आपत्ति दर्ज कराई है। साथ ही राठौड़ को पटवारी भर्ती में कम पद देने वन विभाग में भी एसबीसी को जीरो आरक्षण देने पर नाराजगी जाहिर की। गुर्जरों का आरोप है कि वन प्रहरी की भर्ती को भी जिलेवार करके एसबीसी को आरक्षण से वंचित किया गया है।
^गुर्जरों का प्रजेंटेशन मुझे मिल चुका है और मैंने अधिकारियों से रिपोर्ट मांगी है। अगर कोई कमी या त्रुटि है तो उसे दुरुस्त कराएंगे। गुर्जरों की सभी बातों पर कार्यवाही जारी है। -राजेंद्रराठौड़, स्वास्थ्य मंत्री
hin_Deva hin_Deva hin_Deva hin_Deva hin_Deva